CELEX: 62015TN0507
Language: mt
Date: 2015-09-02 00:00:00
Title: Kawża T-507/15: Rikors ippreżentat fit-2 ta’ Settembru 2015 – Ir-Repubblika tal-Polonja vs Il-Kummissjoni Ewropea

26.10.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 354/44
            
         Rikors ippreżentat fit-2 ta’ Settembru 2015 – Ir-Repubblika tal-Polonja vs Il-Kummissjoni Ewropea
   (Kawża T-507/15)
   (2015/C 354/54)
   Lingwa tal-kawża: il-Pollakk
   
      Partijiet
   
   
      Rikorrenti: Ir-Repubblika tal-Polonja (rappreżentant: B. Majczyna, aġent)
   
      Konvenuta: Il-Kummissjoni Ewropea
   
      Talbiet
   
   
               —
            
            
               tannulla d-Deċiżjoni ta’ Implimentazzjoni tal-Kummissjoni (UE) 2015/1119 tat-22 ta’ Ġunju 2015 li teskludi mill-finanzjament tal-Unjoni Ewropea ċertu nfiq imġarrab mill-Istati Membri skont il-Fond Agrikolu Ewropew ta’ Garanzija (FAEG) u skont il-Fond Agrikolu Ewropew għall-Iżvilupp Rurali (FAEŻR) (notifikata bid-dokument C(2015) 4076) (ĠU L 182 tal-10.7.2015, p. 39), sa fejn teskludi mill-finanzjament tal-Unjoni Ewropea l-ammonti ta’ EUR 1 42  446,05 u ta’ EUR 5 5 3 75  053,74, minfuqa mill-korp tal-ħlas akkreditat tar-Repubblika tal-Polonja;
            
         
               —
            
            
               tikkundanna lill-Kummissjoni Ewropea għall-ispejjeż.
            
         
      Motivi u argumenti prinċipali
   
   Insostenn tar-rikors tagħha, ir-rikorrenti tinvoka żewġ motivi.
   
               1.
            
            
               L-ewwel motiv ibbażat fuq il-ksur tal-Artikolu 52(1) tar-Regolament Nru 1306/2012 (1) u l-ksur tal-prinċipju ta’ ċertezza legali u tal-prinċipju ta’ aspettattivi leġittimi, minħabba l-applikazzjoni ta’ korrezzjonijiet finanzjarji ibbażati fuq konstatazzjonijiet fattwali żbaljati u fuq interpretazzjoni żbaljata tal-liġi, minkejja li l-ispejjeż saru mill-awtoritajiet Pollakki konformement mad-dispożizzjonijiet tal-UE.
            
         
               2.
            
            
               It-tieni motiv ibbażat fuq il-ksur tal-Artikolu 52(2) tar-Regolament Nru 1306/2013 minħabba l-applikazzjoni ta’ korrezzjoni b’rata fissa ta’ ammont manifestament eċċessiv fir-rigward tar-riskju potenzjali ta’ telf finanzjarju għall-baġit tal-Unjoni.
            
         
      (1)  Regolament (UE) Nru 1306/2013 tal-Parlament Ewropew u tal-Kunsill, tas-17 ta’ Diċembru 2013, dwar il-finanzjament, il-ġestjoni u l-monitoraġġ tal-politika agrikola komuni u li jħassar ir-Regolamenti tal-Kunsill (KEE) Nru 352/78, (KE) Nru 165/94, (KE) Nru 2799/98, (KE) Nru 814/2000, (KE) Nru 1290/2005 u (KE) Nru 485/2008 (ĠU L 347, 20.12.2013, p. 549).